গ্র্যান্ড থেফট অটো ৫ (ইংরেজি: Grand Theft Auto V) বা জিটিএ ৫ (GTA 5) গ্র্যান্ড থেফট অটো সিরিজের ৫ম সিকুয়েল এবং এটি জিটিএ ৪ এর পরবর্তী পর্ব। এটি সবচেয়ে ব্যয়বহুল গেম http://www.luxury.com.bd/আধুনিক  প্রযুক্তি/আসছে-ব্যয়বহুল-গেম-গ্র্যান্ড-থেফট-অটো-৫। এই সিরিজের অন্যান্য গেমের তুলনায় এটি উচ্চ গ্রাফিক্সধর্মী একটি গেম। জিটিএ ৩, জিটিএ ভাইস সিটি, জিটিএ সান আন্দ্রেয়াস, জিটিএ ৪, এবং সিরিজের অন্যান্য সার্থকতার পর পিএস ৩, এক্সবক্স ৩৬০, মাইক্রোসফটস উইন্ডোজ এ রিলিজ পায় সিরিজের নতুন গেম জিটিএ ৫। ওপেন ওয়ার্ল্ড অ্যাকশন অ্যাডভেঞ্চার গেম হিসেবে রকস্টার-এর এটি ১৫তম সিকুয়েল। গেমটি বাজারে আসে ১৭ই সেপ্টেম্বর ২০১৩ এবং পিসি সংস্করণ বের হয় ১৪ এপ্রিল ২০১৫।   প্রেক্ষাপট  গেমটি তৈরি করা হয়েছে দক্ষিণ ক্যালিফোর্নিয়া আর লস অ্যাঞ্জেলেসের আদলে। সিঙ্গল প্লেয়ার গেমটিতে  সিলেকশন এর মাধ্যমে খেলা যাবে একাধারে তিনটি চরিত্রে। এমনকি অনলাইনে ১৬ জন একসঙ্গে মাল্টিপ্লেয়ার মোডে খেলতে পারবে। গেমটিতে গাড়ির ও অন্যান্য যানবাহনের সংখ্যা বাড়ানো হয়েছে। বিমান, হেলিকপ্টার, মোটরসাইকেল, জেটস্কাইসহ অনেক যানবাহনের মাধ্যমে গেমের বিশাল ম্যাপে বিচরণ করা যাবে। এছাড়াও জিটিএ ৫-এ রয়েছে ডুবোজাহাজ যার সাহায্যে ডুবে চলতে পারা যাবে প্রশান্ত মহাসাগরের তলদেশে। এই গেমে যোগ করা হয়েছে প্রচুর অস্ত্র যার মধ্যে নরিনকো টাইপ ৫৬ অ্যাসল্ট রাইফেল অন্যতম।    কাহিনীসংক্ষেপ  ২০০৪ সালে তিন বন্ধু মাইকেল, ট্রেভর এবং ব্র্যাড নর্থ ইয়াংকটনের লুডেনডর্ফ শহরে একটি ব্যাংকে ডাকাতি করে বিপুল পরিমাণ অর্থ লুট করে। পুলিশ ও এফআইবির উপস্থিতি টের পেয়ে তারা তিনজন পালানোর জন্য একটি গাড়িতে করে তাদের হেলিকপ্টারের দিকে যায়। পুলিশ তাদের ওপর গুলি চালালে তাদের এক গাড়িচালক মারা যায় এবং মাইকেল ঐ গাড়ির নিয়ন্ত্রণ নেয়। কিন্তু তাদের গাড়ি একটি চলন্ত ট্রেনের সঙ্গে ধাক্কার ফলে অকেজো হয়ে পরে ফলে তারা তিনজন পায়ে হেঁটে পালানোর চেষ্টা করে। কিন্তু পর্দার আড়ালে লুকিয়ে থাকা এফআইবির এক স্নাইপার তাদের ওপর অতর্কিত গুলি চালালে ব্র্যাড এবং মাইকেল গুলিবিদ্ধ হয়। এই অবস্থায় ট্রেভর একা পালাতে বাধ্য হয়। এরপর এক কবরস্থানে শেষকৃত্য অনুষ্ঠানে সবাই মাইকেলের কবর দাফন করে (বাস্তবে এখানে মাইকেলের পরিবর্তে অন্য এক ব্যক্তিকে দাফন করা হয়)। এটি দেখে মাইকেল নিরাপদ দূরত্ব থেকে এই স্থান ছেড়ে চলে যায়।   উক্ত ঘটনার নয় বছর পর ২০১৩ সালে মাইকেল তার পুরো নাম মাইকেল টাউনলি পরিবর্তন করে মাইকেল ডি সান্টা নামে তার স্ত্রী আমান্ডা এবং তার দুই সন্তান জিমি এবং ট্রেসির সাথে লস সান্তোসের রকফোর্ড হিলসের এক বিলাসবহুল বাংলোতে বসবাস করে এবং ফেডারেল ইনভেস্টিগেশন ব্যুরোর (এফআইবি) এক এজেন্ট ডেভের সঙ্গে একটি গোপন চুক্তি করে, যাতে মাইকেল এই শহরে ছদ্মনামে থাকতে পারে ও তার অতীতের সমস্ত অপরাধের তথ্য মুছে ফেলা হয় এতে করে সে স্বাভাবিক জীবনযাপন করতে পারে।   অন্যদিকে ঐ শহরের এক গ্যাং সদস্য ফ্রাঙ্কলিন সিমিয়ন ইয়েতারিয়ান নামে এক দুর্নীতিবাজ গাড়ি ব্যবসায়ীর একটি প্রতিষ্ঠানে কাজ করে। একদিন ফ্রাঙ্কলিন ও তার বন্ধু লামার দুটি গাড়ি চোরাইভাবে নিয়ে সিমিয়নের শোরুমে নিয়ে আসে এবং সিমিয়ন ফ্রাঙ্কলিনকে একটি উপহার দেয়। একদিন জিমির জীপ চুরি করতে গিয়ে যখন মাইকেলের কাছে হাতেনাতে ধরা পরে তখন মাইকেলের সঙ্গে তার পরিচয় হয় (মূলত জিমি এখানে কিস্তিতে একটি জীপ ক্রয় করে কিন্তু টাকা পরিশোধ করতে পারেনি তাই সিমিয়ন ফ্রাঙ্কলিনকে জিমির গাড়ি পুনরুদ্ধার করার জন্য মাইকেলের বাড়িতে পাঠায়। ফ্রাঙ্কলিন যখন ঐ জীপ নিয়ে যাচ্ছিল তখন সে ধরা পরে কারণ মাইকেল ঐ গাড়ির ভেতরে লুকিয়ে ছিল) এবং মাইকেলের নির্দেশে ঐ গাড়ি চালিয়ে সিমিয়নের শোরুম লণ্ডভণ্ড করে দেয়। ফলে সিমিয়ন ফ্র্যাঙ্কলিনকে এক পর্যায়ে চাকরি থেকে বের করে দেয়।   একদিন ফ্রাঙ্কলিন মাইকেলের বাড়িতে আসে কিছু কাজের জন্য কারণ তার চাকরি না থাকায় সে এখন বেকারত্ব জীবনযাপন করছে। তখনই জিমির তার বাবা মাইকেলকে জানায় যে মাইকেলের একটি প্রমোদতরী চুরি হয়ে গেছে এবং জিমিকে একদল গ্যাং তুলে নিয়ে গেছে। যদিও মাইকেল ফ্রাঙ্কলিনকে সাথে নিয়ে জিমিকে উদ্ধার করলেও মাইকেলের একটি প্রমোদতরী চুরি হয়ে যায়। এরপর মাইকেল ট্যাক্সি নিয়ে বাড়ি গেলে ফ্রাঙ্কলিন জিমিকে মাইকেলের বাড়িতে পৌছায় দেয়। এর ফলে মাইকেলের পরিবারের সাথে ফ্র্যাঙ্কলিনের একটা ভালো সম্পর্ক হয়।   একদিন বাড়িতে এসে মাইকেল তার স্ত্রী আমান্ডা এবং তাদের এক টেনিস কোচ কাইল চ্যাভিস উভয়কে আপত্তিকর অবস্থায় হাতেনাতে ধরে ফেলে (মূলত ঘটনার সময়ে আমান্ডা ও কাইল এক অনৈতিক সম্পর্কে লিপ্ত ছিল)।যদিও কাইল ঐ স্থান হতে পালিয়ে এক বিলাসবহুল বাংলোর ভেতরে আশ্রয় নেয়। তাই মাইকেল ফ্রাঙ্কলিনের সাথে কাইলকে ধাওয়া করে একটি বিলাসবহুল বাংলোতে পৌছায় এবং রাগের বশে সেই বিলাসবহুল বাংলো ভাংচুর করে গুড়িয়ে দেয়। কিন্তু কাইল মাইকেল জানায় এতক্ষণ আগে মাইকেল যে ব্যক্তির বিলাসবহুল বাংলো ভেঙে গুড়িয়ে দিয়েছিল এটি বাস্তবে লস সান্তোস শহরের একজন প্রভাবশালী মেক্সিকান মাদক ব্যবসায়ী মার্টিন মাদ্রাজোর এক প্রেমিকার যার নাম নাতালিয়া, কাইল চ্যাভিসের নয় (মূলত কাইল ঘটনার আগে মাইকেলের বাড়ি থেকে পালিয়ে নাতালিয়ার ঐ বিলাসবহুল বাংলোতে আশ্রয় নেয়। মাইকেল ঐ বাংলো দেখে ধরে নেয় এটা কাইলের বাংলো তাই মাইকেল এই বাংলো গুড়িয়ে দেয়, অথচ সে জানায় সে একজন টেনিস কোচ তাই তার এই বাংলো বানানোর ক্ষমতা নাই)।   এই ঘটনার পর মাদ্রাজো ও নাতালিয়া মাইকেলের ওপর ক্ষিপ্ত হয়ে তাদের বাংলো পুনর্নির্মাণের জন্য মাইকেলের কাছে ২৫ লক্ষ মার্কিন ডলার ক্ষতিপূরণ দাবি করে, ফলে মাইকেল এক পর্যায়ে বাধ্য হয়ে ফ্রাঙ্কলিনকে সাথে নিয়ে তার এক সময়ের পুরনো বন্ধু এক প্রতিবন্ধী হ্যাকার লেস্টারের সহায়তায় তারা শহরের এক স্বর্ণালংকারের দোকানে ডাকাতি করে মাদ্রাজোর টাকা পরিশোধ করে। যখন এক পুলিশ সদস্য ফ্রাঙ্কলিনের সাথে কথা বলছিল তখন মাইকেল তাকে আটক করে ও তার বিখ্যাত উক্তিটা বলে-   "তুমি প্রতিদিন হাজারটা জিনিস ভুলে যাও ভাই। নিশ্চিত কর এটি তাদের মধ্যে একটা "    অতঃপর তারা সবাই ঐ স্থান ত্যাগ করে লেস্টারের আস্তানায় চলে আসে। এরপর সব টিভিতে ঐ ডাকাতির খবর ছড়িয়ে যায়। একদিন বাড়িতে মাইকেল ও ফ্রাঙ্কলিন যখন ঐ ডাকাতির সংবাদ দেখছিল তখন ডেভ মাইকেলের বাড়িতে এসে মাইকেলকে সতর্ক করে বলে-  "এবারও একটি স্থানে ডাকাতি করেছো তা সবাই জেনে গেছে। মাইকেল, তোমার সমস্যা কি? এখন ট্রেভরের ব্যাপারে কি করবা যদি ট্রেভর জানতে পারে তুমি এখনও জীবিত তাহলে সে তোমাকে খুজতে এখানে চলে আসবে।"  মাইকেল ডেভকে আশ্বস্ত করে বলে-  "ট্রেভরকে নিয়ে চিন্তা করার প্রয়োজন নাই, ডেভ। ট্রেভর হয়ত মারা গিয়েছে ,তাছাড়া এখানে আমার কিছু করার ছিল না।"   লুডেনডর্ফের ঘটনার পর নয় বছর ধরে ট্রেভর ব্লেইন কাউন্টিতে বসবাস করে। একদিন ট্রেভর টিভিতে স্বর্ণালংকারের দোকানে ডাকাতির খবর এবং মাইকেলের ঐ বিখ্যাত উক্তি শুনে বুঝে যায় মাইকেল এখনও জীবিত অথচ সে বিশ্বাস করত ২০০৪ সালে ডাকাতির সময় মাইকেল মারা গিয়েছিল। তারপর সে তার বন্ধু রন ও ওয়েডের সাথে লস সান্তোসের উদ্দেশ্যে রওনা দেয় ও ওয়েডকে বলে-    "ওয়েড, যেই ব্যক্তিকে আমি টিভিতে দেখলাম, তার নাম মাইকেল টাউনলি। সম্ভবত সে এখন লস সান্তোসে বসবাস করে। তাকে যেভাবে হোক খুজে বের করে হবে।"   একদিন ওয়েড ট্রেভরকে জানায় মাইকেল বর্তমানে লস সান্তোসের রকফোর্ড হিলসে বসবাস করে ও মাইকেলের স্ত্রীর নাম আমান্ডা এবং এই দম্পতির দুই সন্তান রয়েছে। এরপর ট্রেভর মাইকেলের ঠিকানা পেয়ে মাইকেলের বাড়িতে যায় এবং মাইকেলকে তার অতীতের জীবনে ফিরিয়ে আনে। মাইকেল ট্রেভরকে দেখে প্রথমে একটু অবাক হলেও পরে মাইকেল এক পর্যায় তা মেনে নিতে বাধ্য হয়।   সময় যাওয়ার সাথে মাইকেলের এসব উল্টাপাল্টা কাজের জন্য তার পরিবারের সদস্যরা তাকে ছেড়ে অন্য শহরে চলে যায়। পরবর্তীকালে সে চলচ্চিত্র প্রযোজক হয়ে ওঠে এবং এক ধনী ব্যবসায়ী ডেভিন ওয়েস্টনের সঙ্গে এক বিবাদে জড়িয়ে পড়ে কারণ ডেভিন মাইকেলের সমগ্র স্টুডিও বন্ধ করতে চায়। ডেভিনের এই প্রচেষ্টা ব্যর্থ হয় এবং একদিন মাইকেল ভুলক্রমে ডেভিনের আইনজীবী মলিকে মেরে ফেলে (মূলত ডেভিনের নির্দেশে একদিন মলি সলোমনের কাছ থেকে মাইকেলের একটি চলচ্চিত্রের রিল হাতিয়ে নেয়ার চেষ্টা করে কারণ ডেভিন সেটি নিজের নামে করতে চায়। মাইকেল তাকে ধাওয়া করে একটি বিমানবন্দরে পৌছায় কিন্ত দুর্ভাগ্যবশত বিমানের একটি ইঞ্জিনের সাথে সংঘর্ষে মলি মারা যায় কারণ ঐ সময়ে বিমানের ইঞ্জিনের পরিক্ষা চলছিল) যার ফলে মাইকেলের শত্রুর তালিকায় ডেভিন ওয়েস্টনের নামে চলে আসে। অন্যদিকে ফ্রাঙ্কলিন স্ট্রেচের হাত থেকে তার বন্ধু লামারকে বারবার বাঁচাতে যায় কারণ স্ট্রেচ তাকে ও লামারকেও মারতে চায়। একই সময়ে ট্রেভর ব্লেইন কাউন্টিতে তার বিভিন্ন কালোবাজারের উপর নিয়ন্ত্রণ নেওয়ার চেষ্টা চালিয়ে যায় এবং দ্যা লস্ট মোটরসাইকেল গ্যাং, লাতিনো স্ট্রিট গ্যাং, প্রতিদ্বন্দ্বী মেথ ডিলার এবং একটি বেসরকারি সামরিক প্রতিষ্ঠান মেরিওয়েদার এবং লস সান্তোস ত্রায়াডের প্রধান ওয়েই চেং এর লোকদের বিরুদ্ধে যুদ্ধ শুরু করে।   পুনরায় ব্লেইন কাউন্টির একটি ব্যাংকে ডাকাতি করে ডেভের সঙ্গে করা চুক্তি ভঙ্গ করায় ডেভ এবং ডেভের ঊর্ধ্বতন সদস্য স্টিভ মাইকেল, ফ্রাঙ্কলিন ও ট্রেভরকে কিছু মিশনে অংশ নিতে বাধ্য করে যার লক্ষ্য তাদের অন্যতম প্রতিপক্ষ সংস্থা আইএএ এর কার্যকলাপ ব্যর্থ করা। স্টিভের নির্দেশে লেস্টারের সাহায্যে তারা আইএএ এর অর্থ বহনকারী একটি বুলেটপ্রুফ গাড়িতে আক্রমণ করে এবং একটি পরীক্ষামূলক নার্ভ গ্যাস চুরি করতে সক্ষম হয়। একদিন স্টিভ তাদের উপর সন্দেহ হলে মাইকেল এবং ফ্রাঙ্কলিনকে এফআইবির সদর দপ্তরে পাঠায় সার্ভার থেকে তার বিরুদ্ধে সমস্ত প্রমাণ মুছে ফেলার জন্য। এই সুযোগ কাজে লাগিয়ে মাইকেল নিজেও তার সব অপরাধের তথ্য মুছে ফেলে এবং স্টিভের উপর থেকে তার নিয়ন্ত্রণ কেড়ে নেয়।   একদিন মাইকেলের সাথে বাগবিতণ্ডার এক পর্যায়ে ট্রেভরের সন্দেহ হয়: মাইকেল যদি জীবিত থাকে তাহলে ২০০৪ সালে লুডেনডর্ফের ঘটনায় মাইকেলের কবরে মাইকেলের পরিবর্তে কাকে দাফন করা হয়েছিল। কিন্তু মাইকেল সে কথা বারবার ঘুরানোর চেষ্টা করে। সেজন্য ট্রেভর লুডেনডর্ফ শহরের একটি গোরস্তানে গিয়ে মাইকেলের কবর খনন করে বুঝতে পারে বর্তমান থেকে নয় বছর আগে এখানে যাকে দাফন করা হয়েছিল সে আসলে তাদের এক সঙ্গী ব্র্যাড,মাইকেল নয় (কারণ লুডেনডর্ফে ডাকাতির সময়ে উক্ত স্থানে মাইকেলের পরিবর্তে ব্র্যাডকে দাফন করে মাইকেলের নামে চালিয়ে দেয়া হয়েছিল কারণ ডাকাতির ঘটনার সময় ব্র্যাড এফআইবির গুলিতে নিহত হয় কিন্তু মাইকেল কোনোমতে বেঁচে যায় কারণ মাইকেলের গায়ে একটি বুলেটপ্রুফ জ্যাকেট ছিল) এবং ট্রেভর এক পর্যায়ে বুঝে যায় উক্ত ডাকাতির পরিকল্পনা আসলে মাইকেলের এক পাতানো ফাঁদ যেখানে ব্র্যাডের পরিবর্তে ট্রেভরের নিহত হওয়ার কথা ছিল কিন্তু তার পরিবর্তে ব্র্যাড নিহত হয়েছিল (মূলত মাইকেল একদিন এফআইবির এক এজেন্ট ডেভের সাথে একটি চুক্তি করেছিল: যদি এই ব্যাংক ডাকাতির মিশন ব্যর্থ হয় তাহলে মাইকেল তার স্বাভাবিক জীবনে ফিরে আসতে পারবে) অর্থাৎ মাইকেল এখানে ট্রেভরের সাথে বিশ্বাসঘাতকতা করেছিল যার ফলে ট্রেভরের সাথে মাইকেলের সম্পর্কের অবনতি ঘটে ও এক চীনা গ্যাং প্রধান ওয়েই চেং এর লোকদের সঙ্গে বন্দুকযুদ্ধ চলাকালে ট্রেভর মাইকেলকে ফেলে রাখে পালিয়ে যায় ও চেং এর লোকেরা মাইকেলকে অপহরণ করে নিয়ে যায় (আসলে চেং এর লোকেরা ট্রেভরকে হত্যার উদ্দেশ্যে লুডেনডর্ফে আসে কিন্তু ট্রেভর তাদের উপস্থিতি টের পেয়ে সেই স্থান থেকে পালিয়ে যায় ও তারা মাইকেলকে দেখে মনে করে মাইকেল ট্রেভরের জন্য কাজ করে তাই তারা মাইকেলকে তাদের সাথে নিয়ে যায়)।            যদিও ফ্রাঙ্কলিন লেস্টারের সহায়তায় মাইকেলকে উদ্ধার করতে সক্ষম হয় কিন্তু মাইকেলের ওপর ট্রেভরের ক্ষোভ তার দলের মধ্যে দ্বন্দ্ব সৃষ্টি করে।একদিকে স্টিভও মাইকেলকে গ্রেফতার করতে চায় (কারণ মাইকেল এফআইবির সদর দপ্তরে ঢুকে নিজের অপরাধের তথ্য মুছে ফেলে অথচ স্টিভ মাইকেলকে নির্দেশ দেয় তার বিরুদ্ধে সমস্ত প্রমাণ মুছে ফেলতে কিন্তু মাইকেল সেটি করেনি। এখন স্টিভ তাকে আর হুমকি দিয়ে কোনো কাজ করাতে পারবেনা), কিন্তু ডেভসহ তারা এফআইবি,আইএএ এবং মেরিওয়েদারের মধ্যে একটি সংঘর্ষে জড়িয়ে পড়ে। স্টিভ পালিয়ে যায় আর ট্রেভর এসে মাইকেল ও ডেভকে বাঁচায় কারণ ট্রেভরের মতে একমাত্র ট্রেভরই মাইকেলকে মারতে পারে।             অনেক দিন পর মাইকেলের পরিবারের সদস্যরা লস সান্তোস শহরে ফিরে আসে। একদিন মাইকেল ট্রেভর, ফ্রাঙ্কলিন এবং লেস্টার মিলে শহরের ইউনিয়ন ডিপোজিটরিতে বিপুল পরিমাণ স্বর্ণ লুট করার পরিকল্পনা করে। ইউনিয়ন ডিপোজিটরিতে তাদের ডাকাতি সফল হয় যদিও মেরিওয়েদার ও পুলিশের চলে আসে কিন্তু তারা পালিয়ে যেতে সক্ষম হয়।            একদিন একদল মেরিওয়েদার মাইকেলের বাড়িতে অতর্কিত আক্রমণ চালিয়ে আমান্ডা ও ট্রেসিকে জিম্মি করে,যদিও মাইকেল ও জিমি তাদেরকে উদ্ধার করতে সক্ষম হয় (আসলে মলির মৃত্যুর প্রতিশোধ নিতে মাইকেলের পরিবার সদস্যদেরকে হত্যার উদ্দেশ্যে ডেভিন একদল মেরিওয়েদারকে পাঠায় এবং তারা মাইকেলের স্ত্রী ও মেয়েকে জিন্মি করে। মাইকেল বিষয়টি বুঝতে পেরে তার ছেলেকে নিয়ে তার পরিবারের সদস্যদের উদ্ধার করতে সক্ষম হয়)। অপরদিকে ফ্রাঙ্কলিন তার প্রেমিকা তানিশার কাছ থেকে জানতে পারে যে লামারকে স্ট্রেচের নির্দেশে একদল বালাস গ্যাং ধরে নিয়ে গেছে। অতঃপর ফ্র্যাঙ্কলিন মাইকেল ও ট্রেভরের সহায়তায় লামারকে উদ্ধার করে।           কিন্তু একদিন ফ্রাঙ্কলিনের কাছে স্টিভ, ডেভ এবং ডেভিন আসে। ডেভিন এখনও মাইকেলের বিরুদ্ধে প্রতিশোধ নিতে চায় এবং স্টিভ মনে করে ট্রেভর তার জন্য হুমকির কারণ। তাই ফ্রাঙ্কলিনের সামনে তিনটি পথ থাকে: ট্রেভর এবং মাইকেল এই দুইজনের যেকোনো একজনকে হত্যা করা অথবা এক আত্মঘাতী অভিযানে উভয়কে বাঁচানোর চেষ্টা করা।         ফ্রাঙ্কলিন যদি মাইকেল ও ট্রেভর এই দুইজনের যেকোনো একজনকে হত্যা করে, তাহলে অন্যজনের সঙ্গে তার সম্পর্ক শেষ হয়ে যায় এবং সে অতীতের জীবন ফিরে পায়। অন্যথায়, লামার ও লেস্টারের সহায়তায় তারা তিনজন এফআইবি ও মেরিওয়েদারের আক্রমণ প্রতিহত করে এবং ওয়েই চেং, স্ট্রেচ, স্টিভ ও ডেভিনকে হত্যা করে। এরপর মাইকেল ফ্র্যাঙ্কলিন এবং ট্রেভর একত্রিত হয় এবং তাদের বন্ধুত্ব বজায় রাখে।        চরিত্র    প্রধান চরিত্র    মাইকেল ডি সান্টা: এক সময়ের ব্যাংক ডাকাত যে পূর্বে মাইকেল টাউনলি নামে পরিচিত। লুডেনডর্ফে ব্যাংক ডাকাতির নয় বছর পর সে ফেডারেল ইনভেস্টিগেশন ব্যুরোর সাথে একটি চুক্তি করার পরে তার পুরো নাম পরিবর্তন করে তার পরিবারের সাথে লস সান্তোসে চলে যায় এবং সে রকফোর্ড হিলসের একটি বিলাসবহুল বাংলোতে বসবাস করে। কিন্তু দুর্ভাগ্যক্রমে তার স্ত্রী বারবার তার টাকা অপচয় করে ফলে তার পরিবার বছরের পর বছর ধরে সমস্যায় পড়ে। একদিন ভুলক্রমে একজন মেক্সিকান মাফিয়ার প্রেমিকার বাংলো ভাঙ্গার পর থেকে সে অপরাধমূলক জীবনে ফিরে আসতে বাধ্য হয়।  ট্রেভর ফিলিপস: মানসিক বিকারগ্রস্থ এক ব্যাংক ডাকাত এবং কানাডিয়ান বিমানবাহিনীর এক প্রাক্তন বৈমানিক যে ব্লেইন কাউন্টির স্যান্ডি শোরসে ট্রেভর ফিলিপস এন্টারপ্রাইজ নামে এক প্রতিষ্ঠান পরিচালনা করে যা বেআইনিভাবে অস্ত্র এবং মাদকদ্রব্য সরবরাহ করে। এই গেমে সে বদমেজাজি চরিত্র হিসেবে সর্বাধিক পরিচিত। একদিন সে লস সান্তোসের একটি স্বর্ণালংকারের দোকানে ডাকাতির খবর জানার পরে বুঝতে পারে যে মাইকেল এখনও জীবিত এবং তাকে খোজার জন্য লস সান্তোস শহরে যায়। এরপর মাইকেলকে খুঁজে পাওয়ার পর ফ্রাঙ্কলিনের সহায়তায় এফআইবির এক কুখ্যাত দুর্নীতিবাজ এজেন্ট স্টিভকে হত্যা করতে সক্ষম হয়।  ফ্রাঙ্কলিন ক্লিনটন: এক আফ্রো-আমেরিকান তরুণ যে একটি বিলাসবহুল গাড়ি ডিলারশিপের রেপোম্যান হিসাবে কাজ করে, তবে তার উচ্চাকাঙ্ক্ষা তাকে এক পর্যায়ে বিরক্ত করে তোলে। একদিন মাইকেলের বাসার গ্যারেজ থেকে জিমির জীপ গাড়ি চুরি করে ধরা পরার পর মাইকেলের সাথে তার পরিচয় হয়। সে একদিন মাইকেলকে জিমিকে উদ্ধার করতে সহায়তা করে এবং এর ফলে তাদের দু'জনের মধ্যে ঘনিষ্ঠ সম্পর্ক তৈরি হয়। যখন সে ও মাইকেল একটি স্বর্ণালংকারের দোকানে ডাকাতি করে, তখন তার সাথে মাইকেলের বন্ধু ট্রেভর যোগ দেয় এবং তারা বেশ কয়েকটি কাজ করে।   ব্র্যাডলি স্নাইডার: এই গেমে ব্র্যাড নামে সর্বাধিক পরিচিত। একজন ব্যাংক ডাকাত যে ২০০৪ সালে একদিন মাইকেল এবং ট্রেভরের সাথে লুডেনডর্ফ শহরের একটি ব্যাংকে ডাকাতি করে বিপুল পরিমাণ অর্থ লুট করে। অতঃপর আইনশৃঙ্খলা রক্ষাকারী বাহিনীর উপস্থিতি টের পেয়ে মাইকেল ও ট্রেভরের সাথে তাদের এক হেলিকপ্টারের দিকে পালিয়ে যায় কিন্তু এক পর্যায়ে এফআইবির এক স্নাইপার তাদের ওপর অতর্কিত গুলি চালালে সে গুলিবিদ্ধ হয়ে ঘটনাস্থলে নিহত হয় এবং মাইকেলের কবরে তাকে দাফন করা হয়। যখন ট্রেভর সত্যতা বুঝতে পেরে ঐ স্থানে যায় তখন মাইকেলের কবর খনন করে বুঝে যায় ঐ ঘটনার সময় মাইকেল না বরং সেই মারা যায়।  লেস্টার ক্রেস্ট: মাইকেল, ট্রেভর এবং ব্র্যাডের পুরানো বন্ধু এবং এক প্রতিবন্ধী হ্যাকার যে মাইকেল ও তার লোকদের বিভিন্ন মিশনে সহায়তা করে। মাইকেল নয় বছর আগে তার মৃত্যুর ভুয়া নাটক সাজিয়ে লস সান্তোসে চলে যাওয়ার এক পর্যায়ে সে লস সান্তোসেও চলে যায় এবং লা মেসায় একটি পোশাক কারখানা ক্রয় করে যেখানে সে তার বিভিন্ন ডাকাতির কাজের জন্য ঘাটি হিসাবে ব্যবহার করার জন্য আরও বেশ কয়েকটি স্থানে তার সম্পত্তি কেনে। সে মাইকেল, ফ্রাঙ্কলিন এবং ট্রেভরের শহরের বিভিন্ন স্থানে ডাকাতির সহায়তার পিছনে বড় ভুমিকা পালন করে।  লামার ডেভিস: ফ্রাঙ্কলিনের বন্ধু এবং ফ্যামিলিজ স্ট্রিট গ্যাংয়ের সদস্য যে এক সময়ে ফ্রাঙ্কলিনের সাথে সিমিয়নের একটি প্রতিষ্ঠানে কাজ করে। কিন্ত একটি ঘটনার পর যখন সিমিয়ন ফ্রাঙ্কলিনকে চাকরীচ্যুত করে তখন সে ফ্রাঙ্কলিনের সাথে বিভিন্ন স্থানে তাদের প্রতিপক্ষ গ্যাং সদস্যদের বিরুদ্ধে যুদ্ধে লিপ্ত হয়। অতঃপর সে ও ফ্রাঙ্কলিন এক কোটিপতি ব্যবসায়ী ডেভিনের অধীনে বিলাসবহুল গাড়ি চোরাইভাবে আনা নেওয়া করে। একদিন সে ও ফ্রাঙ্কলিন এক পর্যায়ে জানতে পারে তাদের এক সঙ্গী স্ট্রেচ তাদের সাথে বিশ্বাসঘাতকতা করে বালাস গ্যাং যোগ দেয়। অতঃপর সে মাইকেল ট্রেভর ও ফ্রাঙ্কলিনের সাথে স্ট্রেচের লোকদের নির্মূল করতে সক্ষম হয়।  হ্যারল্ড জোসেফ: এই গেমে স্ট্রেচ নামে সর্বাধিক পরিচিত। একসময়ের দ্যা ফামিলিজ গাঙ্গের সদস্য যে ফ্রাঙ্কলিন ও লামারের বন্ধু। একদিন সে তার এক সময়ের বন্ধু ফ্রাঙ্কলিন ও লামারের সাথে বিশ্বাসঘাতকতা করে বালাস গ্যাং যোগ দেয় কারণ সে কারাগারে থাকাকালীন দ্যা ফামিলিজ গ্যাংয়ের অন্যতম প্রতিদ্বন্দ্বী ব্যালাস গ্যাংয়ের সাথে একটি চুক্তি করেছিল যাতে সে নিজের লাভ এবং ক্ষমতার বৃদ্ধি করতে পারে। একদিন সে লামার ও ফ্রাঙ্কলিনকে মারতে চায় কারণ ফ্রাঙ্কলিন ও লামার উভয়ই দ্য ফ্যামিলিজ গ্যাং এর সদস্য এবং দ্য ফ্যামিলিজ গ্যাং তাদের অন্যতম প্রতিপক্ষ। কিন্ত মাইকেলের গুলিতে নিহত হয়।  ডেভিড নর্টন: এই গেমে ডেভ নামে সর্বাধিক পরিচিত। এফআইবির এক দুর্নীতিবাজ এজেন্ট এবং মাইকেলের বন্ধু যে ২০০৪ সালে লুডেনডর্ফে ডাকাতির সময় মাইকেলের অন্যতম সহযোগী ট্রেভরকে এফআইবির কাছে আত্মসমর্পণে রাজি করার উদ্দেশ্যে মাইকেলের সাথে একটি চুক্তি করেছিল যার ফলে মাইকেল তার পরিচয় গোপন রাখতে পারবে এবং তার স্বাভাবিক জীবনে ফিরে আসতে পারবে। একদিন যখন মাইকেল এবং ফ্রাঙ্কলিন লস সান্তোসের স্বর্ণালংকারের দোকানে ডাকাতি করে তখন এই খবর পেয়ে সে মাইকেলের বাড়িতে গিয়ে মাইকেলকে ট্রেভরের ব্যাপারে সতর্ক করে।  ডেভিন ওয়েস্টন: এক কুখ্যাত কোটিপতি ব্যবসায়ী যে দক্ষিণ সান আন্দ্রেয়াসে অনেক ব্যবসা নিয়ন্ত্রণ করে। একদিন সে মাইকেলের সাথে এক বিবাদে জড়িয়ে পরে কারণ মাইকেল খুব ভালো চলচিত্র প্রযোজনা করে তাই সে মাইকেলের সমগ্র স্টুডিও বন্ধ করে চায় তাই তার আইনজীবী মলি সলোমনের কাছ থেকে মাইকেলের ছবির রিল হাতিয়ে নেয়। মাইকেল বিষয়টি বুঝতে পেরে মলিকে ধাওয়া করে একটি বিমানবন্দরে পৌছায় কিন্তু মলি বিমানের একটি ইঞ্জিনের সাথে আঘাতে নিহত হয়। এরপর তার নির্দেশে মেরিওয়েদার মাইকেলের বাড়িতে অতর্কিত আক্রমণ চালিয়ে মাইকেলের স্ত্রী ও তার মেয়েকে জিন্মি করে কিন্ত ব্যর্থ হয়।  সিমিয়ন ইয়েতারিয়ান: এক দুর্নীতিবাজ গাড়ি ব্যবসায়ী যার প্রতিষ্ঠানে ফ্রাঙ্কলিন এবং লামার এক সময় কাজ করত। একদিন সে ফ্রাঙ্কলিনকে নির্দেশ দেয় মাইকেলের বাড়ি থেকে জিমির একটি জীপ গাড়ি পুনরুদ্ধার করতে কারণ জিমি তার শোরুম থেকে গাড়ি ক্রয় করলেও টাকা পরিশোধ করতে ব্যর্থ হয়। তাই ফ্রাঙ্কলিন মাইকেলের বাড়িতে যায় জীপ গাড়ি পুনরুদ্ধার করতে কিন্তু এক পর্যায়ে মাইকেলের কাছে হাতেনাতে ধরা পড়ে ও মাইকেলের নির্দেশে ফ্রাঙ্কলিন ঐ গাড়ি চালিয়ে তার সমগ্র গাড়ির শোরুম লণ্ডভণ্ড করে দেয়। এই ঘটনার পর সে ফ্রাঙ্কলিনকে অপমান করে তার প্রতিষ্ঠান থেকে বের করে দেয়।  কাইল চ্যাভিস: এক সময়ের টেনিস খেলোয়াড় যে পরবর্তীতে একজন টেনিস কোচ হিসাবে মাইকেলের স্ত্রী আমান্ডাকে টেনিস শেখায়। একদিন সে মাইকেলের বাড়িতে আমান্ডার সাথে আপত্তিকর অবস্থায় মাইকেলের কাছে হাতেনাতে ধরা পড়ে ও সে মাইকেলের বাড়ি থেকে পালিয়ে একটি বিলাসবহুল বাংলোর ভেতরে আশ্রয় নেয়। মাইকেল যখন তাকে ধাওয়া করে সেই স্থানে চলে এসে সেই বাংলো লণ্ডভণ্ড করে দেয়। এই ঘটনার পর সে মাইকেলকে ফোনে জানায় যে মাইকেল যে ব্যক্তির বাড়ি গুড়িয়ে দিয়েছিল সেটা আসলে একজন প্রভাবশালী মেক্সিকান মাফিয়ার এক প্রমিকার।  আমান্ডা ডি সান্টা: মাইকেলের স্ত্রী যে এক সময় মাইকেলের খুব ঘনিষ্ঠ ছিল কিন্তু তাদের সম্পর্ক নড়বড়ে হয়ে যায় যখন সে মাইকেলের বেশিরভাগ অর্থ অপচয় করতে শুরু করে। একদিন মাইকেলের এবং তার এক ইয়োগা প্রশিক্ষক ফ্যাবিয়েনের মধ্যে এক দ্বন্দ্বের পরে তার সাথে মাইকেলের ঝগড়া হওয়ার পরে ট্রেসি এবং জিমির সাথে মাইকেলকে ছেড়ে তাদের বাড়ি লস সান্তোস থেকে অন্য শহরে চলে যায়। অবশেষে একদিন মাইকেল এক মনোবিজ্ঞানীর মাধ্যমে তার পরিবারের সমস্যা বুঝতে পেরে তার পরিবারকে পুনরায় একত্রিত করে এবং তাদের সম্পর্কও পুনরায় শুরু করে।  জেমস ডি সান্টা: এই গেমে জিমি নামে সর্বাধিক পরিচিত। মাইকেল ও আমান্ডা দম্পতির ছোট ছেলে যে মূলত প্রচণ্ড অলস ও বেকার প্রকৃতির এবং প্রায়ই সে ভিডিও গেম খেলে এবং ধূমপান ও গাঁজা সেবন করে তার মূল্যবান সময় নষ্ট করে। যদিও মাইকেলের সাথে প্রায়ই তার ছোটোখাটো বিষয়ে মতবিরোধ থাকে কিন্তু সে এমন কাজ করে যা তার পরিবারের জন্য বোঝা এবং দ্বন্দ্ব ও হাস্যরসের কারণ হয়ে দাঁড়ায়। তার ও মাইকেলের ক্রমাগত দ্বন্দ্ব থাকা সত্ত্বেও সে তার বাবা মাইকেলকে শ্রদ্ধা করে ও সে কখনও কখনও মাইকেলকে মুগ্ধ করার জন্য বিপথগামী এবং মরিয়া প্রচেষ্টা করে।  ট্রেসি ডি সান্টা: মাইকেল ও আমান্ডা দম্পতির বড় মেয়ে যে সেলিব্রিটি হওয়ার আকাঙ্ক্ষা রাখে এবং এই নিয়ে প্রায়ই তার বাবার সাথে কলহে লিপ্ত হয়। একদিন সে তার বাবা-মাকে না জানিয়ে একটি জনপ্রিয় টিভি অনুষ্ঠান ফেম অর শেম অডিশনে অংশ নেয়, যেটি জানতে পেরে মাইকেল এবং ট্রেভর উদ্বিগ্ন হয়ে মেজ ব্যাংক অ্যারেনায় যায় এবং তার এই অশ্লীল নাচ দেখে এক পর্যায়ে মাইকেল ও ট্রেভর উভয়ই ক্ষিপ্ত হয়ে তার অডিশন নষ্ট করে ও এর জন্য ফেম অর শেম এর উপস্থাপক লাজলোকে চরম অপমান করে। এই ঘটনার পর সে তার বাবা মাইকেলকে তার অডিশন নষ্টের জন্য দোষারোপ করে।  মার্টিন মাদ্রাজো: মাদ্রাজো পরিবারের প্রধান ও লস সান্তোসের এক প্রভাবশালী মাদক ব্যবসায়ী যে তার প্রেমিকার বাড়ি পুনর্নির্মাণের জন্য মাইকেলের কাছে ২৫ লক্ষ মার্কিন ডলার দাবি করে। একদিন সে মাইকেল ও ট্রেভরকে তার বাড়িতে ডেকে পাঠায় কারণ তার বিরুদ্ধে প্রমাণসহ একটি ফাইল নিয়ে কেউ একজন অন্য শহরে যাচ্ছে। সে মাইকেল ও ট্রেভরকে নির্দেশ দেয় সেই ফাইল পুনরুদ্ধার করতে। মাইকেল ও ট্রেভর সেই ফাইল উদ্ধার করতে সক্ষম হয়। কিন্তু যখন ট্রেভর তার বাড়িতে যায় টাকার জন্য তখন সে টাকা দিতে অস্বীকৃতি জানায়। যার ফলে ট্রেভর তার স্ত্রীকে তুলে নিয়ে যায়। যখন মাইকেল ট্রেভরকে একটি সোনার মূর্তি দেয় তখন ট্রেভর তার স্ত্রীকে তার হাতে তুলে দেয়।  স্টিভেন হেইন্স: এই গেমে স্টিভ নামে সর্বাধিক পরিচিত। এফআইবির এক কুখ্যাত দুর্নীতিবাজ এজেন্ট যে ডেভের ঊর্ধ্বতন হিসাবে মাইকেল, ফ্রাঙ্কলিন এবং ট্রেভরকে তাদের একটি প্রতিদ্বন্দ্বী সংস্থা আইএএ-এর সমস্ত কার্যকলাপ দুর্বল করার জন্য ব্যবহার করে। একদিন সে মাইকেল ও ফ্রাঙ্কলিনকে এফআইবির সদর দপ্তরে পাঠায় তার বিরুদ্ধে প্রমাণ মুছে ফেলতে কিন্তু মাইকেল সেই সুযোগ কাজে লাগিয়ে মাইকেল তার নিজের সমস্ত অপরাধের সব তথ্য মুছে ফেলে যার ফলে সে এক পর্যায়ে মাইকেলের ওপর ক্ষিপ্ত হয় এবং মাইকেলকে গ্রেফতার করতে যায় কারণ এফআইবি তার ওপর বিশ্বাস হারিয়ে ফেলেছে যদিও ট্রেভরের জন্য মাইকেলকে গ্রেফতার করতে ব্যর্থ হয়।   অপ্রধান চরিত্র    ওয়েই চেং: লস সান্তোস ত্রায়াডের প্রধান যে ব্লেইন কাউন্টিতে তার বড় ছেলে তাও এবং তার অনুবাদককে এই অঞ্চলের অন্যতম বিশিষ্ট মেথ ডিলার ট্রেভরের সাথে যোগাযোগ করতে পাঠায়। অ্যাজটেকাস গ্যাংব্যাঙ্গারদের একটি দল দ্বারা ট্রেভরের মেথ রান্নাঘরে আক্রমণের সময়ে তাও এবং অনুবাদককে তার সাথে কাজ করতে বাধা দেয় যার পরিবর্তে প্রতিদ্বন্দ্বী ও'নিলের সাথে সহযোগিতা করার সিদ্ধান্ত নেয়। ও'নিল'স তার সাথে চুক্তি করেছে তা বুঝতে পেরে ট্রেভর রাগের বশে ও'নিল ব্রাদারসের মেথ ল্যাব ধ্বংস করে। ট্রেভরের জন্য তার ব্যবসা নষ্ট হওয়ার প্রতিশোধ নিতে সে তার লোকদের ট্রেভরকে ধরতে বলে।  তাও চেং: ওয়েই চেং এর বড় ছেলে যাকে ও তার অনুবাদককে তার বাবা ওয়েই চেং ব্লেইন কাউন্টির অন্যতম বিশিষ্ট মেথ ডিলার ট্রেভরের সাথে যোগাযোগ স্থাপনের জন্য পাঠায়। অধিকাংশ সময়ে সে চীনা ভাষায় কথা বলে। যদিও সে ইংরেজিতে বলতে এবং বুঝতে পারে তবে সে সাধারণত তার অনুবাদকের সাথে থাকে। সে মূলত একজন মানসিকভাবে অস্থির এক ট্রায়াড উত্তরাধিকারী যে এক পর্যায়ে মেথ ব্যবসায় জড়িয়ে পড়ে এবং ট্রেভরের সঙ্গে সংঘর্ষে জড়ায়। বিশ্বাসঘাতকতা, প্রতিশোধ এবং সহিংসতা ঘিরে শেষ পর্যন্ত তাকে প্রতিশোধপরায়ণে পরিণত করে।  জেফ্রি ক্রফোর্ড জোন্স: এই গেমে লাজলো নামে সর্বাধিক পরিচিত। জনপ্রিয় টিভি অনুষ্ঠান ফেম অর শেম এর প্রধান উপস্থাপক কিন্তু সে তার কিছু উল্টাপাল্টা কাজের জন্য এই শহরে সকলের কাছে বিতর্কিত। একদিন ফেম অর শেমের একটি অডিশন চলাকালে ট্রেসির অশ্লীল নাচ উপস্থাপনের জন্য সে সেখান থেকে পালিয়ে যায় কিন্তু মাইকেল ও ট্রেভরের কাছে হাতেনাতে ধরা পরে এবং চরম অপমানিত হয়। পরদিন মাইকেল এবং জিমি যখন ট্রেসির সাথে তাকে শহরের একটি ট্যাটুর দোকানে হাতেনাতে ধরে ফেলে তখন মাইকেল রাগের বশে তার পেছনের চুল কেটে দেয়।  আন্দ্রেয়াস স্যানচেজ: এফআইবির এক দুর্নীতিবাজ এজেন্ট ও স্টিভের প্রধান সহকারী যার প্রাথমিক ভূমিকা ছিল মাইকেল, ফ্রাঙ্কলিন এবং ট্রেভরকে কিছু বিপজ্জনক এবং বেআইনি অভিযান পরিচালানোর জন্য স্টিভকে সহায়তা করা যাতে স্টিভের ক্যারিয়ার ঠিক থাকতে পারে। একদিন কর্টজ সেন্টারে সে নিজে স্বীকার করে যে সে গোপনে একটি প্রতিদ্বন্দ্বী এফআইবির একদলের কাছে স্টিভের সমস্ত কুকীর্তি সম্পর্কে তথ্য ফাঁস করছিল। এই দুর্নীতির জন্য স্টিভকে গ্রেপ্তার করার চেষ্টা করে। কিন্তু কর্টজ সেন্টারে গোলাগুলির সময়ে স্টিভের সাথে বিশ্বাসঘাতকতার জন্য স্টিভ তাকে হত্যা করে।  মলি শুলজ: এক আইনজীবী যে ডেভিন ওয়েস্টনের প্রতিষ্ঠানে কাজ করে। একদিন ডেভিন ওয়েস্টনের নির্দেশে সে সলোমনের কাছ থেকে মাইকেলের মেল্টডাউন সিনেমার কপি হাতিয়ে নেয়। যার ফলে মাইকেল রিলটি পুনরুদ্ধার করার জন্য তাকে বিমানবন্দরে ধাওয়া করে একটি বিমানবন্দরে যায় কিন্তু সে বিমানের ভুলবশত একটি জেট ইঞ্জিনে আটকে তাত্ক্ষণিকভাবে মারা যায়। তার মৃত্যুর পর ডেভিন মাইকেলের ওপর ক্ষিপ্ত হয়ে এই ঘটনার জন্য মাইকেলকে দোষারোপ করে এবং প্রতিশোধ নেওয়ার জন্য তার বাড়িতে আক্রমণ করার জন্য একদল মেরিওয়েদার প্রেরণ করে।  জোনাথন ক্লেবিটজ: এই গেমে জনি নামে সর্বাধিক পরিচিত। দ্যা লস্ট মোটরসাইকেল গ্যাং এর প্রধান যে লিবার্টি সিটি থেকে ব্লেইন কাউন্টিতে চলে আসার পর এক পর্যায়ে মেথ আসক্ত হয়ে পরে । একদিন তার প্রেমিকা অ্যাশলের সাথে ট্রেভরের একটি অনৈতিক সম্পর্ক যখন সে জানতে পারে তখন সে ট্রেভরের ওপর ক্ষিপ্ত হয় এবং ট্রেভরকে সে তার প্রেমিকার সাথে সম্পর্ক করতে নিষেধ করে। ট্রেভরের সাথে এই নিয়ে বাগবিতণ্ডার এক পর্যায়ে ট্রেভর তাকে মদের একটি কাচের বোতল দিয়ে মাথায় আঘাত করে হত্যা করে। তার মৃত্যুর পর দ্যা লস মোটরসাইকেল গ্যাঙ্গের একদল সদস্য ট্রেভরের বাড়ি তছনছ করে।  ইসিয়াহ ফ্রিডল্যান্ডার: একজন মনোবিজ্ঞানী ও চিকিৎসক।  পেইজ হ্যারিস: একজন হ্যাকার যে লেস্টারের সাথে কাজ করে। এই গেমে সে অন্যান্য হ্যাকারদের তুলনায় সবচেয়ে বেশি দক্ষ।  ফ্যাবিয়েন লারোচে: আমান্ডার ইয়োগা প্রশিক্ষক যে এক পর্যায়ে আমান্ডার সাথে সম্পর্ক করে যা দেখে মাইকেল তার ওপর ক্ষিপ্ত হয়। কিন্তু এক পর্যায়ে আমান্ডার সাথে লস সান্তোস ছেড়ে চলে যায়।  পপি মিচেল: একজন অভিনেত্রী।  চপ: ফ্রাঙ্কলিনের গৃহপালিত কুকুর।  অ্যাশলে বাটলার: জনির প্রেমিকা।  এলিসা ম্যাকালেন: কাইল চ্যাভিসের বান্ধবী। এই গেমে সে লিজ নামে পরিচিত।  এডি তো: এক চীনা-আমেরিকান অপরাধী যে মাইকেলের সাথে লস সান্তোসের বিভিন্ন স্থানে ডাকাতি করে।  ডেনিস ক্লিনটন: ফ্রাঙ্কলিনের খালা।  তনিয়া উইগিন্স: ফ্রাঙ্কলিনের বান্ধবী।  ত্যাভেল ক্লিনটন: ফ্রাঙ্কলিনের চাচাতো ভাই।  জেবি ব্র্যাড শ: ফ্রাঙ্কলিনের বন্ধু ও তনিয়ার স্বামী।  বেভারলি ফেল্টন: একজন চিত্রগ্রাহক।  ম্যাডিসন ফক্স: একজন চিত্রগ্রাহক।   রিচার্ড লুকেন্স: একজন প্রোগ্রামার যে লাইফ ইনভেডারে কাজ করে। এই গেমে সে রিকি নামে সর্বাধিক পরিচিত।  প্যাটরিক ম্যাকরেরী: লিবার্টি সিটিতে একসময়ের সুপরিচিত এক ব্যাংক ডাকাত যে মাইকেল ও ফ্রাঙ্কলিনের সাথে লস সান্তোসের বিভিন্ন স্থানে ডাকাতি করে।  কার্লোস: দ্য মাইটি বুশের কর্মচারী যে মাইকেলের বাড়ির মালি হিসেবে কাজ করে।  ইভা: মাইকেলের বাড়ির এক কর্মচারী।  সলোমন রিচার্ডস: ভাইনউড চলচ্চিত্র প্রযোজক এবং রিচার্ড'স ম্যাজেস্টিকের মালিক।   প্যাট্রিসিয়া মাদ্রাজো: মার্টিন মাদ্রাজোর স্ত্রী।  জ্যাভিয়ের মাদ্রাজো: মাদ্রাজো পরিবারের সদস্য।  ওয়েড হেবার্ট: ট্রেভর এবং রনের বন্ধু যে ট্রেভরকে লস সান্তোস এবং ব্লেইন কাউন্টির আশেপাশে তার কাজে সহায়তা করে। পরে ওয়েডকে ট্রেভর মাইকেলের সন্ধান করতে বলেছিল, যাকে ওয়েড লস সান্তোসে খুঁজে পায়।  ফ্লয়েড হেবার্ট: ওয়েডের চাচাতো ভাই যে লস সান্তোসে বসবাস করে।  তানিশা জ্যাকসন: ফ্রাঙ্কলিনের প্রেমিকা।  মেরি-অ্যান কুইন: একজন দৌড়বিদ।  জে নরিস: সামাজিক যোগাযোগ মাধ্যম লাইফ ইনভেডার এর প্রতিষ্ঠাতা ও পরিচালক।  নাতালিয়া জেভেরোভনা: মার্টিন মাদ্রাজোর প্রেমিকা।   রোনাল্ড জ্যাকোস্কি: ট্রেভরের বন্ধু যে বিভিন্ন মিশনে ট্রেভরকে সহায়তা করে ও ব্লেইন কাউন্টি টক রেডিওতে ব্লেইন কাউন্টি রেডিও কমিউনিটি আওয়ারের এক হোস্ট। সে এই গেমে রন নামে পরিচিত।  রায়ান ফিলিপস: ট্রেভরের ভাই।  জিমি বোস্টন: একজন অভিনেতা।  ক্যারেন ড্যানিয়েলস: আইএএ এর এক উচ্চপদস্থ এজেন্ট যে লিবার্টি সিটির ঘটনার পাঁচ বছর পর ইউনাইটেড লিবার্টি পেপার থেকে আইএএ তে যোগ দেয়। একদিন সে ফার্দিনান্দ কেরিমভ নামে এক টেকনিশিয়ানকে হাতেনাতে ধরে ফেলে এক সন্ত্রাসী কর্মকাণ্ডে জড়িত থাকার জন্য।  ফার্দিনান্দ কেরিমভ: একজন হোমথিয়েটার টেকনিশিয়ান যে তার পরিবারের সাথে লস সান্তোসের মর্নিংউডে থাকে। একদিন আইএএ এর হাতে ধরা পরে কারণ আইএএ মনে করে যে কোন সন্ত্রাসী কর্মকাণ্ডে লিপ্ত। কিন্ত সে জানায় যে সে একজন টেকনিশিয়ান এবং সে হোম থিয়েটার এর কাজ করে কোন নজরদারি কোন যন্ত্রের কাজ করে না। যদিও মাইকেল তাকে আইএএ এর হাত থেকে উদ্ধার করে।  thumb|গেমের একটি দৃশ্য  তথ্যসূত্র  বিষয়শ্রেণী:উইন্ডোজ গেম *সিরিজ বিষয়শ্রেণী:ভিডিও গেম বিষয়শ্রেণী:ভিডিও গেম বিষয়ক অসম্পূর্ণ নিবন্ধন বিষয়শ্রেণী:২০১৫-এর ভিডিও গেম বিষয়শ্রেণী:২০১৩-এর ভিডিও গেম বিষয়শ্রেণী:কল্পকাহিনীতে ব্যাংক ডাকাতি বিষয়শ্রেণী:অ্যাকশন-অ্যাডভেঞ্চার গেম বিষয়শ্রেণী:প্রথম-ব্যক্তি শুটার বিষয়শ্রেণী:প্লেস্টেশন ৩-এর ভিডিও গেম